《雨花台》
宋代·杨杰

空书来震旦，康乐造渊微。贝叶深山译，曼花半夜飞。

香清虽透笔，蕊散不沾衣。旧社白莲老，远公应望归。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。